stanford-oval/wikipedia huggingface dataset:
Kerrostalot Suomessa
Kerrostaloja eri vuosikymmeniltä

Tiedettävästi Suomen ensimmäinen asuinkerrostalo, Noakin arkki, sijaitsee Helsingin Suomenlinnassa. Se on rakennettu 1700-luvun lopulla.
Vuonna 1883 Helsinkiin valmistunut, Theodor Höijerin suunnittelema Grönqvistin talo edustaa uusrenessanssi-tyyliä.
Vuonna 1885 Helsinkiin valmistunut Standertskjöldin talo edustaa uusrenessanssi-tyyliä.
Vuonna 1907 valmistunut jugend-tyylinen Koiton talo Helsingissä.
Jugendia Helsingin Katajanokalla.
Uusklassismia Turussa Kaarinankadun ja Kerttulinkadun kulmassa.
1920-luvun jugendklassismia Hauhontiellä Helsingin Vallilassa. Arkkitehti Martti Välikangas.
1930-luvun loppupuolella valmistuneita taloja Ruusankadulla Helsingin Taka-Töölössä.
Tyypillinen 1960-luvun kerrostalo Rauman keskustassa
Tyypillinen 1970-luvun kerrostalo Rovaniemen Korkalovaarassa
1980-luvun kerrostalo Vantaan Myyrmäessä
1990-luvun kerrostalo Lahden Ruoriniemessä
Helsingin Vuosaaressa sijaitseva, vuonna 2006 valmistunut Cirrus oli vuoteen 2019 asti Suomen korkein asuinkerrostalo.
Anssi Lassila, As Oy Jyväskylän Puukuokka 1, 2015, Suomen suurin puukerrostalo.
Kirjallisuutta

Mäkiö, Erkki: Kerrostalot 1940-1960.  Helsinki:  WSOY, 1990.  ISBN 951-682-186-3
Mäkiö, Erkki et al.: Kerrostalot 1960-1975.  Rakennustieto Oy, Rakennustietosäätiö, 1994.  ISBN 951-682-279-7
Neuvonen, Petri; Mäkiö, Erkki; Malinen, Maarit: Kerrostalot 1880-1940.  Rakennustieto, 2002.  ISBN 951-682-668-7
Neuvonen, Petri (toim.): Kerrostalot 1975-2000.  Rakennustietosäätiö RTS, 2015.  ISBN 978-951-682-883-4
Aiheesta muualla

Näin tehtiin kerrostaloja sata vuotta sitten, videomateriaalia töölöläisen kerrostalon rakentamisesta 1900-luvun alussa. Yle
1930-luvun kivierämaata, lyhytelokuva Helsingin kantakaupungista. Elävä arkisto
Korhonen, Petri: 70-luvulla tehtiin kurjimmat talot – milloin parhaat? Talouselämä. 29.1.2011. Viitattu 2.11.2015.
Kerrostalojen hoito ja korjaaminen Rakennustieto. Arkistoitu 15.10.2015. Viitattu 2.11.2015.
Lindblomin talo valmistui Turun kauppatorin laidalle vuonna 1891. Se purettiin 1950-luvulla.
Helsingin Katajanokalle 1900-luvun alussa rakennettuja jugendtyylisiä kerrostaloja.
Kuusikerroksinen Merkuriuksen liike- ja asuintalo valmistui Helsinkiin 1889.
Etu-Töölön Temppelikatu.
1950-luvulla Turkuun rakennettu 14-kerroksinen talo.
Kontulaan 1960-luvulla rakennettuja nauhaikkunaisia lamellikerrostaloja.
1960-luvulla kuvattu video Helsingin liitosalueen lähiöistä.
Helsingin 1990-luvulla rakennettu Pikku Huopalahti, taustalla korkea Terassitalo.
Tiilimuurirungon muurausta Helsingin Meritullikadulla vuonna 1904.
Rakennustyömaa Helsingin Herttoniemessä vuonna 1954. Miehiä ja naisia muuraustöissä.
Puotilan tiilestä muurattuja kerrostaloja vuonna 1961.
Itä-Pasilan rakennustyömaa vuonna 1974.
Vuonna 1882 Helsinkiin valmistuneen uusrenessanssityylisen Grönqvistin talon päätytorni.
Suomen ensimmäinen asemakaavakilpailu järjestettiin Töölön suunnittelusta.
MG ZR

| MG ZR |
| --- | --- |

Valmistustiedot
Valmistusmaa:   Iso-Britannia
Valmistaja:  MG
Konserni:  MG Rover Group
Valmistusvuodet:  2001–2005
Muut nimet:  MG Express
Korimalli:  3-ovinen hatchback 5-ovinen hatchback
Luokka:  B-segmentti
Edeltäjä:  MG Metro
Seuraaja:  MG 3
Teknisesti samankaltaisia:  MG 3 SW Rover 25 Rover Streetwise
Iskutilavuus:  1,4–2,0 l
Polttoaine:  bensiini diesel
Vetotapa:  etuveto
Vaihteisto:  5-vaihteinen manuaali 5-vaihteinen automaatti
MG ZR on MG:n vuosina 2001–2005 valmistama pieni henkilöautomalli. Sen lähes identtinen sisarmalli on Rover 25, mutta ZR oli suunnattu urheilullisemmaksi versioksi. Tavallisten kolmi- ja viisiovisten hatchbackien lisäksi valmistettiin MG Express -nimistä pakettiautoversiota, josta takaistuimet oli poistettu tavaratilan suurentamiseksi. Myös Roverilla oli mallistossaan vastaava Commerce-malli. Toinen perusmallin rinnalla myytävä versio oli maastokelpoisemmaksi tehty MG 3 SW, jota Roverin mallistossa vastasi Rover Streetwise.
Vuonna 2001 testattu Rover 25 ansaitsi Euro NCAP -kolaritestistä kolme tähteä viidestä.
MG 3 SW
Moottorivalikoimassa olivat 1,4- (102 hv) ja 1,8-litraiset (115/159 hv) bensiinimoottorit sekä 2,0-litrainen (100/115 hv) dieselmoottori.
Facelift-mallin MG ZR.
Vuoden 2004 alussa malli sai uudet ajovalot, puskurit ja takaluukun kannen. Myös kojelautaa uudistettiin.
Aiheesta muualla

Kuvia tai muita tiedostoja aiheesta MG ZR Wikimedia Commonsissa
Heroiini

| --- | --- |


Heroiini
Systemaattinen (IUPAC) nimi
(5α,6α)-7,8-didehydro-4,5-epoksiy- 17-methyylimorfinaani-3,6-diolidiasetaatti
Tunnisteet
CAS-numero: 561-27-3
ATC-koodi: N02AA09
PubChem CID: 3592
DrugBank: DB01452
Kemialliset tiedot
Kaava: C21H23NO5 
Moolimassa: 369,41
Farmakokineettiset tiedot
Hyötyosuus: < 35 %
Proteiinisitoutuminen: 0 % (metaboliitti morfiini 35 %)
Metabolia: hepaattinen
Puoliintumisaika: 2–3 minuuttia
Ekskreetio: 90 % renaalinen glukuronidina, loppu biliaarinen
Terapeuttiset näkökohdat
Raskauskategoria:  ?
Reseptiluokitus:  Prohibited (S9) (AU)Schedule I (CA)Class A (UK)  Schedule I(US) 
Riippuvuusalttius: Hyvin korkea
Antotapa: Inhalaatio, transmukosaalinen, intravenoosinen, oraalinen, intranasaalinen, rektaalinen, intramuskulaarinen
Heroiini eli diasetyylimorfiini (myös diamorfiini) on oopiumiunikosta saatavasta morfiinista tai kodeiinista edelleen jalostettu voimakas puolisynteettinen opioidi, joka lievittää kivuntunnetta tehokkaasti jo pienellä annostuksella. Heroiinia käytetään siksi voimakkaana kipulääkkeenä, mutta joissain maissa käytetään sen sijaan morfiinia tai muita voimakkaita opioideja. Heroiini on morfiinin 3,6-diasetyyliesteri, joka metabolisoituu elimistössä morfiiniksi. Valkoinen kiteinen muoto, joka yleensä mielletään ”puhtaaksi heroiiniksi” on yleensä hydrokloridisuola: diasetyylimorfiinihydrokloridi (C21H23NO5.HCl). Heroiini on lähes kaikissa maissa luokiteltu huumausaineeksi. Se on kaksi kertaa morfiinia voimakkaampaa, mutta huumausainekäytössä heroiini ei ole välttämättä puhtaassa muodossaan.
Historia > Löytäminen

Heroiinia valmisti ensimmäistä kertaa brittiläinen kemisti C. R. A. Wright vuonna 1874. Tällöin aineen vahvuutta ei kuitenkaan täysin tiedostettu.
Vuonna 1897 saksalaisessa Bayer-lääkeyrityksessä huomattiin, että diasetyylimorfiini oli morfiinia voimakkaampaa. Bayer rekisteröi aineen tuotemerkikseen nimellä Heroin. Nimi tulee luultavasti saksan sanasta heroisch, jolla viitattiin ”sankarilliseen” oloon, jota Bayerin testaajat olivat kokeneet aineesta saaneensa. Vuodesta 1898 vuoteen 1910 heroiinia markkinoitiin riippuvuutta aiheuttamattomana morfiinin korvaajana ja (lasten) yskänlääkkeenä. Morfiinia käytettiin samaan aikaan yleisesti yskänlääkkeissä.
Historia > Vaarojen havaitseminen

1911 British Pharmaceutical Codex -julkaisussa todettiin, että heroiinin riippuvuuspotentiaali on yhtä suuri kuin morfiinin. Vuonna 1913 Bayer lopetti heroiinin tuotannon. Yhdysvalloissa säädettiin vuonna 1924 laki, joka kielsi maassa heroiinin valmistuksen ja hallussapidon. Monissa Euroopan maissa heroiinin kieltävä lainsäädäntö toteutui vasta toisen maailmansodan jälkeen.
Historia > Käyttö Suomessa ennen kriminalisointia

1930-luvun Suomessa heroiinia käytettiin seitsemän kiloa miljoonaa asukasta kohden. Vain Japani ylitti väkilukuun suhteutettuna Suomen heroiininkulutuksen. Vuonna 1936 Suomi ohitti Japanin nousten maailmantilaston kärkeen laillisen reseptoidun heroiinin kulutuksessa. Sotavuosina käyttö yleistyi ja sodan jälkeen Suomen heroiinin kulutus saavutti ennätykselliset lukemat: 99 kiloa vuonna 1946 ja peräti 151 kiloa vuonna 1948 (38,15 kiloa miljoonaa asukasta kohden). Käyttäjät olivat pääasiassa sota-aikana riippuvaisiksi jääneitä, sillä armeija käytti heroiinia kivunlievityksessä. Sen lisäksi Suomen armeija käytti heroiinia sotien aikana kustannussyistä yskänlääkkeenä (tabletteina), sillä sen maailmanmarkkinahinta oli huomattavasti edullisempi kuin kodeiinin.
Suomen suureen heroiinin kulutukseen kiinnitettiin huomiota YK:ssa vuonna 1949, kun Suomi ratifioi muiden Pohjoismaiden mukana huumausaineiden kontrollia kiristävän Pariisin pöytäkirjan. Lääkintöhallitus oli jo vuonna 1946 kiristänyt heroiinin ja tiettyjen huumaavien lääkkeiden määräämistä. Lääkäriseura Duodecim ehdotti lääkintöhallitukselle vuonna 1947, että lääkäreiden tulisi välttää puolen vuoden ajan heroiinia sisältävien lääkkeiden määräämistä. Näiden toimenpiteiden seurauksena heroiinireseptien määrä romahti. Vuonna 1949 lääkintöhallitus lähetti apteekeille kirjeen, jossa se kehotti ilmoittamaan runsaasti heroiinia, morfiinia ja kokaiinia määräävistä lääkäreistä ja lääkärien oikeuksia rajoitettiin 1940-luvun lopulla. Lisäksi kontrollia kiristettiin siten, että huumelääkkeitä pystyi ostamaan vain samalla alueella, jolla lääkkeen määrännyt lääkäri toimi. Käyttäjien joukossa oli kuitenkin myös sotainvalideja, jotka saivat helposti paljon huumaavia lääkkeitä ja osa heistä myi lääkkeitä eteenpäin. Aluksi käyttäjät siirtyivät morfiiniin, mutta senkin saanti vaikeutui vuonna 1949. Ensin pimeiden markkinoiden heroiini ja morfiini kallistuivat ja katosivat kokonaan vuoteen 1953 mennessä. Vuonna 1951 kuitenkin metadonin markkinointi alkoi Suomessa Algidon-nimellä ja se korvasi heroiinia ja morfiinia niin lääke- kuin huumekäytössä.
Opiaattien väärinkäyttö romahti Suomessa 1950-luvun puolivälissä. Tilalle tulivat amfetamiini ja barbituraatit.
 Suomen apteekeista heroiini poistettiin vuonna 1957.
Historia > Ongelmakäytön yleistyminen

Heroiinin käyttö päihteenä lisääntyi kansainvälisesti 1940- ja 1950-luvuilla sekä uudestaan 1960-luvun lopulla. Kuuluisia heroiinin käytön seurauksena kuolleita henkilöitä ovat esimerkiksi rockmuusikot Janis Joplin, Sid Vicious ja Dee Dee Ramone.
Historia > Käytön yleisyyden vaihtelut

Heroiinin suosio kokee nousu- ja laskukausia, mutta se on vuosikymmenien kuluessa vakiintunut osaksi länsimaista huumausainekulttuuria. Heroiinia käytetään melko runsaasti myös oopiumiunikonviljelyalueiden lähellä Aasiassa.
Suomessa heroiinin saatavuus heikkeni 2000-luvun alun jälkeen, koska Afganistanin sota heikensi oopiumtuotantoa. Buprenorfiinia alettiin käyttämään korvaavana aineena. Kun heroiinin saatavuus palautui, käyttäjät eivät vaihtaneet buprenorfiinia heroiiniin ja heroiinimarkkinat eivät palautuneet entiselle tasolleen. Vuonna 2000 Suomessa kuoli 63 ihmistä heroiiniin, vuonna 2005 enää kolme.
Valmistus

Freebase-morfiini- tai morfiinihydrokloridi-jauheeseen lisätään etikkahappoanhydridiä suhteessa 1:3. Seosta lämmitetään muutama tunti tasaisessa 85 °C:n lämpötilassa samalla sekoittaen kunnes kaikki jauhe on sulanut. Etikkahappoanhydridi reagoi morfiinin kanssa muodostaen diasetyylimorfiinia eli heroiinia. Seosta käsitellään kloroformilla, aktiivihiilellä sekä natriumkarbonaatilla epäpuhtauksien poistamiseksi. Kilosta morfiinia saadaan noin 700 grammaa heroiinia. Freebase-heroiini muutetaan heroiini-hydrokloridiksi lisäämällä siihen suhteessa 1:7:7:0,3 etyylialkoholia, eetteriä ja suolahappoa. Kuivattuna tuote on hienoa valkoista pulveria.
Valmistettaessa heroiinia oopiumunikosta seokseen voi jäädä morfiinia tehtäessä myös kodeiinia, näin erityisesti valmistettaessa heroiinia laittomasti. Etikkahappoanhydridi muuttaa sen 6-monoasetyylikodeiiniksi (6-MAC), joka on elimistöön joutuessaan vaarallista, koska se voi aiheuttaa histamiinin vapautumista ja se edelleen anafylaktisen šokin. Valmistuksessa syntyy myös muita yhdisteitä, kuten 6-monoasetyylimorfiini (6-MAM), joka on 6–8 kertaa heroiinia vahvempaa. Sitä on erityisesti ”musta terva” -heroiinissa.
Käyttötavat

Heroiinia on pääsääntöisesti kahdenlaista. Ruskeaa heroiinia  poltetaan tai siitä valmistetaan injektoitavaa sekoittamalla sitä sitruunahappoon tai askorbiinihappoon. Valkoista heroiinia (suola) käytetään suonensisäisesti. Heroiinia voidaan käyttää polttamalla esimerkiksi tupakkaan sekoitettuna tai folion päältä, pillereinä, nuuskaamalla ja injektoimalla suoneen.
Vaikutukset

Heroiini vaikuttaa lamaannuttavasti keskushermostoon. Välittömästi aineen ottamisen jälkeen käyttäjä kokee voimakkaan hyvän olon tunteen. Nälän ja kivun tunteet katoavat, samoin seksuaalinen halu. Usein aineen ottamiseen liittyy aluksi pahoinvointia ja rauhattomuutta. Suuremmilla annoksilla käyttäjä tuntee olonsa lämpimäksi, hänen raajansa tuntuvat raskailta ja suu kuivuu. Olotila on vuorotellen virkeä ja unelias, sisäänpäin kääntynyt. Annosta kasvatettaessa hengitys hidastuu, pupillit muuttuvat nuppineulanpään kokoisiksi ja iho tuntuu kylmältä, nihkeältä ja se sinertää. Euforian kokeminen on yksilöllistä, ja kaikki eivät koe heroiinia lainkaan euforisoivaksi. Monet heroiinia kokeilevista eivät pidä sen vaikutuksia lainkaan miellyttävinä; he voivat kokea sen todella epämiellyttävänä tokkurana, jonka he haluavat vain menevän mahdollisimman nopeasti ohi.
Heroiinin nauttimisen aiheuttamaa mielihyvää seuraa monesti tokkuraisuus ja unisuus, joka saattaa kestää useita tunteja.
Epätoivottuihin vaikutuksiin kuuluvat pahoinvointi ja oksentelu.
Käytön haitat

Käytön seurauksena kehittyy nopeasti syvenevä henkinen ja fyysinen riippuvuus. Ruuansulatus hidastuu, mikä aiheuttaa varsinkin pidempiaikaisessa käytössä ummetusta. Verisuonet voivat rappeutua ja keskenmenon riski kasvaa. Lisäksi maksa voi vaurioitua ja potilaalle kehittyä sydänlihastulehdus. Heroiini lamaannuttaa keskushermostoa, minkä seurauksena elintoiminnot hidastuvat ja hengitys voi lamaantua.lähde?
Säännöllisen ja pitkäaikaisen käytön riskit liittyvät myös aineen käyttötapaan. Likaiset neulat, epähygieeniset pistämistavat ja epäpuhtaat aineet vaurioittavat elimistöä ja aiheuttavat tulehduksia. Henkilöllä, joka käyttää yhteisneuloja, on riski sairastua virustauteihin, esimerkiksi AIDS:iin ja B- tai C-hepatiittiin. Heroiinin nuuskaaminen vahingoittaa lisäksi nenää.
Yliannostuksen vaara on aina olemassa. Yliannostuksen riskin suuruuteen vaikuttaa heroiinin sekalainen laatu katukaupassa: heroiinina myytävä aine voi sisältää alle kymmenen prosenttia heroiinia tai olla lähes puhdasta. Lisäksi käyttäjän toleranssi kasvaa koko ajan, jolloin päihdyttävän vaikutuksen kokemiseen tarvitaan aina entistä suurempi annos heroiinia. Heroiinin yliannostus johtaa nopeasti syvään koomaanlähde? ja voi joidenkin tuntien sisällä aiheuttaa kuoleman. Tila vaatii aina välittömiä hoitotoimenpiteitä. Yliannostuskuoleman riski on erityisen suuri, jos käyttäjä nauttii heroiinin kanssa sekaisin muita huumausaineita.
Tammikuussa 2010 raportoitiin, että Euroopassa myytävään heroiinierään on sisältynyt pernaruttoa, johon on kuollut useita huumetta käyttäneitä ihmisiä.
Lääketieteellinen käyttö

Heroiinia käytetään reseptilääkkeenä Alankomaissa, Sveitsissä, Saksassa, Britanniassa ja Tanskassa.
Britanniassa heroiinia käytetään vahvana kipulääkkeenä, jolloin se kulkee nimellä diasetyylimorfiini. Sitä voidaan ruiskuttaa rasvakudokseen, lihakseen, selkäytimeen tai potilas voidaan laittaa tiputukseen. Sitä voidaan käyttää jos kyseessä on akuutti kipu, kuten vakava fyysinen trauma, sydäninfarkti, leikkauksen jälkeinen kipu tai krooninen kipu mukaan lukien syövän loppuvaihe tai muu kuolemaan johtava sairaus. Muissa maissa morfiinin tai muiden vahvojen opioidien käyttö on yleisempää edellä kuvatuissa tilanteissa.
Vuonna 2005 Britanniassa oli diasetyylimorfiinin toimituskatko, joka johtui Britannian diasetyylimorfiinin päätoimittajan ongelmista. Tämän vuoksi monet sairaalat alkoivat käyttää morfiinia diasetyylimorfiinin sijaan. Monelle sairaalalle tämä käytäntö jäi voimaan, vaikka toimituskatko saatiinkin korjattua.
Diamorfiinia käytetään edelleen laajalti saattohoidossa Britanniassa, jossa sitä useimmiten annostellaan infuusiopumpulla rasvakudokseen, jos potilas ei pysty nielaisemaan lääkkeitä. Diamorfiinin etu morfiinin nähden on se, että se liukenee helpommin ja pienempi määrä kyseistä ainetta tarvitaan jotta saavutetaan sama anesteettinen tulos. Molemmat näistä eduista ovat hyödyllisiä jos suuria määriä opioideja joudutaan annostelemaan rasvakudokseen, mikä on usein tarpeellista saattohoidossa.
Diasetyylimorfiinin lääketieteellistä käyttöä (mukaan lukien muut vahvat opioidit kuten morfiini, fentanyyli ja oksikodoni) Britanniassa valvotaan vuoden 1971 lailla lääkkeiden väärinkäytöstä. Britanniassa diasetyylimorfiini on luokan A huume. Rekistereitä lääkkeen käyttäjistä on säilytettävä sairaaloissa.
Heroiinia käytetään myös apuna kun hoidetaan heroiiniriippuvaisia. Vaikka tämä onkin kiistelty aihe nollatoleranssin kannattajien keskuudessa, diasetyylimorfiini on osoittautunut ylivoimaiseksi metadoniin nähden kun puhutaan riippuvaisten sosiaalisen ja terveydellisen tilan parantamisesta.
Suomessa heroiinia käytettiin lääkkeenä 1950-luvun alkuun saakka. Heroiinia sai reseptilääkkeenä suhteellisen helposti ja se oli hyvä lääke mm. hengitystievaivoihin. Esimerkiksi Pulmo-yskänlääke sisälsi heroiinia. Lisäksi heroiini oli halpaa mikä sopi hyvin pula-ajan Suomelle. Vuonna 1946 Suomessa kulutettiin reseptilääkkeinä 99 kiloa heroiinia, enemmän kuin kaikissa muissa Pohjoismaissa yhteensä.
Riippuvuuspotentiaali

National Institute on Drug Abusen arvion mukaan 23 prosenttia heroiinia käyttäneistä tulee siitä riippuvaisiksi (vertailun vuoksi alkoholia käyttäneistä 15 prosenttia tulee alkoholista riippuvaisiksi ja tupakkatuotteiden sisältämää nikotiinia käyttäneistä 32 prosenttia tulee nikotiinista riippuvaisiksi).
Heroiini on kaikista päihdyttävistä kipulääkkeistä voimakkaimmin riippuvuutta aiheuttava ainelähde?, ja opioidit aiheuttavat kaikista päihteistä voimakkaimman aineen himonlähde?. Riippuvuuden kehittyminen on kuitenkin yksilöllistä ja riippuu yksilön genetiikasta: jotkut voivat ”jäädä koukkuun” ensikokeilustalähde?, toiset voivat käyttää heroiinia vuosikausia tulematta riippuvaisiksilähde?. Säännöllinen heroiinin käyttö johtaa sietokyvyn kasvamiseen, jolloin käyttäjä tarvitsee suurempia annoksia saadakseen aineesta saman vaikutuksen. Säännöllinen pitkäaikaiskäyttö johtaa fyysiseen ja psyykkiseen riippuvuuteen.
Vieroitusoireet heroiinista ovat voimakkaita. Jos opiaatteja on käytetty säännöllisesti, voivat vieroitusoireet ilmaantua jo muutaman tunnin päästä viimeisestä annoksesta ja ovat pahimmillaan 2–3 vuorokauden jälkeen. Oireita ovat kivut, pahoinvointi, kuume, vapina, kouristukset, hikoilu ja vilunväristykset. Vieroitusoireiden ollessa voimakkaimmillaan käyttäjä saattaa kokea pahoinvointia, ripulointia, vatsakipuja ja oksentelua, joita seuraa monesti unettomuus, depressio ja ruokahalun puute. Vaikka heroiinin vieroitusoireet ovat voimakkaita ja pitkäkestoisia, ne ovat todella harvoin henkeä uhkaavia toisin kuin esim. bentsodiatsepiineissa tai alkoholissa.
Lainsäädäntö > Suomen lainsäädäntö

Heroiini on luokiteltu YK:n vuoden 1961 huumausaineyleissopimuksessa huumausaineeksi. Suomessa heroiini on luokiteltu rikoslaissa tarkoitetuksi erittäin vaaralliseksi huumausaineeksi. Erittäin vaarallisen huumausaineen valmistuksesta, myynnistä, maahantuonnista ja hallussapidosta voidaan tuomita muiden edellytysten täyttyessä törkeänä huumausainerikoksena. Laissa määrätty tuomio on vähintään yhden ja enintään kymmenen vuoden vankeusrangaistus. Pelkästä heroiinin henkilökohtaisesta käytöstä rangaistaan lievemmin huumausaineen käyttörikoksena sakolla tai enintään kuuden kuukauden vankeudella.
Elijah Winnington

Elijah Winnington
Elijah Winnington (s. 5. toukokuuta 2000 Gold Coast) on australialainen uimari. Hän on kolminkertainen olympiamitalisti ja 400 metrin vapaauinnin maailmanmestari.
Winnington kilpaili vuonna 2017 nuorten maailmanmestaruuskilpailuissa ja saavutti yhden hopean ja kaksi pronssia viesteissä sekä pronssin 200 metrin vapaauinnissa. Vuonna 2018 hän voitti kotikaupungissaan käydyissä Kansainyhteisön kisoissa kultaa 4 × 200 metrin vapaauinnissa mutta ei yltänyt Tyynenmeren kisoissa henkilökohtaisilla matkoilla loppukilpailuihin. Vuoteen 2021 siirretyissä Tokion olympialaisissa hän saavutti pronssia 4 × 200 metrin vapaauintiviestissä, jossa hän ui alkuerissä mutta ei enää loppukilpailussa. Hän sijoittui seitsemänneksi 400 metrin vapaauinnissa, jossa hän ui sekä alkuerissä että loppukilpailussa ajan 3.45,20, ja karsiutui 200 metrin vapaauinnin alkuerissä sijoituttuaan 22:nneksi.
Winnington voitti Budapestin MM-kilpailuissa 2022 kultaa 400 metrin vapaauinnissa ennätyksellään 3.41,22, millä hän voitti seuraavan uimarin 1,63 sekunnilla. Hän saavutti hopeaa 4 × 200 metrin vapaauintiviestissä, jossa hän ui ensimmäisen osuuden ajassa 1.45,83. Hän ui 200 metrillä ennätyksensä 1.45,53 MM-kilpailujen henkilökohtaisen kilpailun välierissä mutta jäi loppukilpailussa kahdeksanneksi ajalla 1.45,82. Saman vuoden Birminghamin Kansainyhteisön kisoissa hän saavutti kultaa 400 metrin vapaauinnissa ajalla 3.43,06, 4 × 100 ja 4 × 200 metrin vapaauintiviesteissä sekä pronssia 200 metrin vapaauinnissa. Fukuokan MM-kilpailuissa 2022  hän ui 4 × 200 metrin vapaauintiviestin alkuerissä. Loppukilpailussa Australia saavutti toisella kokoonpanolla pronssia. 400 metrin vapaauinnissa hän sijoittui seitsemänneksi.
Winnington saavutti Dohan MM-kilpailuissa 2024 hopeaa 400 metrin vapaauinnissa ajalla 3.42,86 ja 800 metrillä ajalla 7.42,95 sekä sijoittui lisäksi seitsemänneksi 200 metrin vapaauinnissa. Pariisin olympialaisissa 2024 hän sai 400 metrin vapaauinnissa hopeaa ajalla 3.42,21. Hän sai lisäksi pronssia 4 × 200 metrin vapaauintiviestissä ja sijoittui kahdeksanneksi 800 metrin vapaauinnissa. Saman vuoden  Budapestin lyhyen radan MM-kilpailuissa hän saavutti kultaa 400 metrin vapaauinnissa ajalla 3.35,89 ja hopeaa 4 × 200 metrin vapaauintiviestissä.
Hyundai i40

| Hyundai i40 |
| --- | --- |

Valmistustiedot
Valmistusmaa:   Etelä-Korea  Venäjä
Valmistaja:  Hyundai
Valmistusvuodet:  2011–2019
Korimalli:  4-ovinen sedan 5-ovinen farmari
Luokka:  D-segmentti
Edeltäjä:  Hyundai Sonata (NF)
Teknisesti samankaltaisia:  Hyundai Aslan Hyundai Grandeur (HG) Hyundai Mistra Hyundai Santa Fe (DM/NC) Hyundai Sonata (YF) Kia Cadenza (VG) Kia Carnival (YP) Kia K4 Kia Optima (TF) Kia Sorento (UM)
Tekniset tiedot
Pohjalevy:  Hyundai–Kia Y6
Moottori:  R4
Iskutilavuus:  1,6–2,0 l
Polttoaine:  bensiini diesel
Vetotapa:  etuveto
Vaihteisto:  6-vaihteinen manuaali 6-vaihteinen automaatti 7-vaihteinen kaksoiskytkin
Hyundai i40 on Hyundain vuosina 2011–2019 valmistama ylemmän keskiluokan automalli, joka korvasi Euroopan markkinoilla Hyundai Sonatan.
Vuoden 2011 Euro NCAP -kolaritestistä i40 sai tulokseksi täydet viisi tähteä.
Hyundai i40cw
i40 esiteltiin Geneven autonäyttelyssä keväällä 2011 viisiovisena farmarina. Neliovisen sedanin ensiesittely oli muutamaa kuukautta myöhemmin Barcelonan autonäyttelyssä. i40 on Hyundain eurooppalaisen suunnitteluosaston Saksan Rüsselsheimissa kehittämä, ja se perustuu samalle pohjalevylle kuin edellisenä vuonna esitelty Kia Optima.
Facelift-mallin (2014) Hyundai i40.
Vuoden 2014 lopulla malli sai muun muassa uudelleenmuotoillun etusäleikön ja päivitetyn navigointijärjestelmän seitsemäntuumaisella kosketusnäytöllä.
Facelift-mallin (2014) Hyundai i40cw.
Toinen kasvojenkohotus tuli vuonna 2018, jolloin näkyvimmät ulkonäölliset uudistukset kohdistuivat jälleen etusäleikköön. Aiempi 1,7-litrainen dieselmoottori korvattiin uudella 1,6-litraisella.
Aiheesta muualla

Kuvia tai muita tiedostoja aiheesta Hyundai i40 Wikimedia Commonsissa